Google Play Musica

Google Play Musica, el ze stà un servisio de mùzega in streaming on demand de Google, łansà inte'l 2011 e sostiuìo definitivamente da YouTube Music inte'l 2020.

 Storia 
El 16 de novenbre 2011 Google ga łansà Google Music inte i USA co un proprio negosion virtuałevi ndove che jera posibiłe conprar mùzega e na integrasion del servisio co Google+. A partir dal 6  de marso 2012 Google Music el ze stà conpletamente integrà in Google Play e el ze stà renomenà Google Play Music (che in Itałia ze deventà Google Play Musica).

Dal 13 de novenbre 2012 el servisio el ze stà disponibiłe anca in Fransa, Spanja, Italia, Renjo Unìo e Zarmània.

El 12 de majo 2020 Google ga anuncià, tramite un post so'l blog ofisiałe de YouTube, che a partìr da cueła data i utenti de Play Musica i gavarìa podesto efetuar ła migrasion de łe propie playlist e dei propi brani drento a YouTube Music. Ła serada de Play Musica ła ze avenjesta in modo graduałe, inisiando da agosto co ła rèvoca de l'aceso al store par l'acuisto de mùzega par concludarse a disenbre 2020 co ła serada efinitiva del servision par tuti i  utenti.

L'ùltema varsion de l'app ła ze stà ła 8.29 (apriłe 2021) drìoman sostituìa, so Play Store, da YouTube Music.

 Caratarìsteghe e funsion 
Google Play Musica el ze stà un negosio de mùzega dizitałe, in concorensa ad altri come iTunes Store e Amazon Music. So Google Play Musica i brani acuistai i jera file co estension mp3 e bitrate a 320kb/s. Onji brano o àlbun conprà so Google Play Musica el zera memorizà so'l cloud łigà al propio account Google e el podeva èsar scoltà in streaming dapartuto traverso l'aplegasion Google Play Musica (disponibiłe da web, so Android e so iOS), opur el brano/àlbun el podeva èsar descargà par el scolto offline so'l computer o inte ła cache dei dispozidivi mobiłi. El spasio de archiviasion cloud par ła memorizasion dei brani acuistai so Google Play Musica el zera iłimità e'l parmeteva da marzo 2015 ła cargada de 50.000 brani (novità che ła va a aumentar de pì del dopi el nùmaro masimo dei brani cargabiłi, che se atestava presedentemente so i  20.000).

Google Play Musica ofriva, in zona, ła posibiłità de reałizar el back-up de ła mùzega za in poseso, che l'utente el ga conprà (o descargà) da altre bande.

 Unlimited 
Unlimited el zera un servisio in abonamento de Google Play Musica che, in maniera anàłoga a Spotify e sìmiłi, dazea ła posibiłità de scoltar, sensa nisuna publisità, da browser web o mobile app, tuta ła mùzega prezente inte'l store, al costo de 9,99 € mensiłi.

 Ativasion de l'abonamento 
Speso ghe ze stàe oferte o pì mensiłità inisiałe a gratis. Per poderne uzufruir A jera rechiedesta l'asociasion de na carta de credito o prepagada al propio account, so ła cuała venjarà efetuà un adebito fitisio de 0,00 €. A ze stà posibiłi interonper l'abonamento in calsiase momento, anca prima de'l scader del pariodo a gratis, sensa nisun costo zontadivo. Termenà el pariodo de prova, l'abonamento el sèvitava co'l canone de 9,99 €/meze.

Notasion

Altri projeti

Linganbi foresti


Categoria:Mùxega